ابو دجانہ

{{خانہ معلومات راوی حدیث
| الصورة = أبو دجانة.png
| اسم الولادة = ابو دجانہ ( سماک بن خرشہ)
| مكان_الميلاد = یثرب
| تاريخ_الوفاة = 12ھ
| مكان الوفاة = یمامہ
| الكنية = ابو دجانہ
| الطبقة = الصحابہ
| النسب = اوس خزرج
| زوجاته = آمنة بنت عمرو
| أبوه = خرشہ
| أمه = حزمة بنت حرملہ السُلميہ
| أقاربه = | الغزوات = غزوة بدر، غزوة أحد، غزوة خيبر، غزوة حنين، 
حروب الردة دیگر غزوات
}}ابو دجانہ''' ایک صحابی تھے جن کا اصل نام سماک بن خرشہ ہے۔ وہ انصار میں سے تھے۔

 نام و نسب 
اسماک نام، ابودجانہ کنیت، قبیلۂ ساعدہؓ سے ہیں اور سعد بن عبادہ سردار خزرج کے ابن عم ہیں سلسلۂ نسب یہ ہے،اسماک بن لوذان بن عبدد بن زید بن ثعلبہ ابن طریف بن خزرج بن ساعدہ بن کعب بن خزرج اکبر۔

 اسلام 
حضرت ابو دجانہ رضی اللہ تعالیٰ عنہ ہجرت سے قبل مسلمان ہوئے۔

 غزوات اور دیگر حالات 
آنحضرت صل اللہ علیہ وآلہ وسلم مدینہ منورہ تشریف لائے تو عتبہ بن غزوان سے ان کی برادری قائم کی تمام غزوات میں شریک ہوئے ۔
غزوہ احد میں آنحضرت صل اللہ علیہ وآلہ وسلم نے ایک تلوار ہاتھ میں لے کر کہا اس کا حق کون ادا کرتا ہے،ابودجانہ بولے میں ادا کروں گا۔ آنحضرت صل اللہ تعالیٰ علیہ وآلہ وسلم نے ان کو تلوار عنایت فرمائی، بعض روایتوں میں ہے کہ انھوں نے دریافت کیا اس کا حق کیا ہے؟ فرمایا یہ کہ مسلمان کو نہ مارنا اور کافر سے نہ بھاگنا۔
(اصابہ:/50)
حضرت ابودجانہ رضی اللہ تعالیٰ عنہ نے حسب معمول سرپر سرخ پٹی باندھی اور تنتے اکڑتے صفوں کے درمیان آکر کھڑے ہوئے،آنحضرت ﷺ نے فرمایا یہ چال اگرچہ خدا کو ناپسند ہے؛ لیکن ایسے موقع پر کچھ حرج نہیں۔
(اسد الغابہ:5/547)
معرکہ کارزار میں نہایت پامردی سے مقابلہ کیا اور بہت سے کافر قتل کیے اور رسول اللہ ﷺ کی حفاظت میں بہت سے زخم کھائے لیکن میدان سے نہ ہٹے تھے۔

آنحضرت صل اللہ علیہ وآلہ وسلم ان کی اس جانبازی سے نہایت خوش ہوئے مکان تشریف لائے تو حضرت فاطمہؓ سے فرمایا میری تلوار دھوڈالو، حضرت علیؓ نے بھی آکر یہی خواہش کی اورکہا کہ آج میں خوب لڑا۔
آنحضرت ﷺ نے فرمایا!اگر تم خوب لڑے تو سہل بن حنیف اور ابو دجانہؓ بھی خوب لڑے ۔
(اسدالغابہ:2/352)
غزوۂ بنو نضیر کا کل مال اور اسباب رسول اللہ ﷺ کا حصہ تھا،تاہم آپ نے چند مہاجرین اور انصار کو اس میں سے حصہ عنات فرمایا تھا، بودجانہ کو بھی زمین دی تھی جو انہی کے نام سے مال ابن خرشہ مشہور تھی۔(طبقات ابن سعد حصہ مغاز:142)
غرض تمام معرکوں میں ان ی شرکت یاں تھی، مصنف استیعاب لکھتے ہیں:لہ مقامات محمودۃ فی مغازی رسول اللہ ﷺ (غزوات نبوی ﷺ میں ان کو ممتاز درجہ حاصل ہے)
(طبقات ابن سعد حصہ مغازی:582)

حضرت ابوبکرؓ صدیق کے عہد میں جنگ یمامہ میں نہایت جانبازی دکھائی، مسیلمہ کذاب سے جو مدعی نبوت تھا مقابلہ تھا، وہ اپنے باغ کے اندر سے لڑرہا تھا مسلمان گھسنا چاہتے تھے؛ لیکن دیوار حائل تھی، ابو دجانہ رضی اللہ تعالیٰ عنہ تھوڑی دیر تک دیکھتے رہے۔پھر اس کے بعد کہا مسلمانو! مجھ کو ادھر پھینک دو،اس ترکیب سے اگرچہ دیوار پھاند گئے،لیکن پاؤں ٹوٹ گیا، تاہم وہ مشرکین سے دروازہ روکے کھڑے رہے اور جب تک مسلمان باغ میں داخل نہ ہو گئے اپنی جگہ سے نہ ہلے۔
(اسد الغابہ:2/353)
الطبقات الكبرى لابن سعد - أَبُو دُجَانَةَ 
أسد الغابة في معرفة الصحابة - أبو دجانة سماك بن خرشة 

 شہادت 
مسلمان اندر پہنچ کر جوش وخروش سے لڑنے لگے گو ابودجانہؓ کا پاؤں ٹوٹ چکا تھا، تاہم وہ مسیلمہ کذاب کو مارنے کے لیے بڑھے اور آخر خود بھی اسی روز شہید ہوئے یہ 12ھ تھی۔ طبقات ابن سعد جلد دوم صفحہ 421 ابو دجانہ رضی اللہ تعالیٰ عنہ شہید ہو گئے۔
مغازي الواقدي - ج2 ص654 

 فضل و کمال 
اگرچہ حضرت ابو دجانہ رضی اللہ تعالیٰ عنہ سے حدیثیں منقول نہیں تاہم ان کی نسبت صاحب اسد الغابہ لکھتے ہیں:
وھو من فضلاء الصحابۃ واکابر ہم یعنی وہ فضلائے صحابہ میں تھے اور بڑے رتبہ کے شخص تھے۔
(اسدالغابہ:2/353)
مغازي الواقدي - ج3 ص902 

 اخلاق و عادات 
ابو دجانہ کے جوش ایمان کا نظارہ جنگ یمامہ کی جانبازی میں ہو چکا ہے،حب رسول ﷺ جنگ احد میں ظاہر ہوتی ہے جس وقت تمام مجمع آنحضرت ﷺ کے پاس سے منتشر ہو گیا اورصرف چند آدمی آپ کے ساتھ رہ گئے تھے ان میں دو آدمی آپ کے سپر بنے ہوئے تھے، مصعب بن عمیر اور ابو دجانہؓ اول الذکر جان دیکر ہٹے اور ابو دجانہ نے کاری زخم کھا کر فدائیت کا ثبوت دیا۔
شجاعت کا اندازہ بھی انہی واقعات سے کرنا چاہیے، صاحب استیعاب لکھتے ہیں:
کان بھمۃ من الیھم الابطال
یعنی ان کا شمار مشہور اور دلیر بہادروں میں تھا۔
(استیعاب:2/602)
اسدالغابہ میں ہے کہ وہ لڑائی کے وقت سرپر سرخ پٹی باندھتے تھے اور ناز و تبختر سے چلتے تھے۔
(اسدالغابہ:5/184)
،سير أعلام النبلاء» الصحابة رضوان الله عليهم» أبو دجانة الأنصاري 

 حوالہ جات 

زمرہ:632ء کی وفیات
زمرہ:اصحاب احد
زمرہ:اصحاب بدر
زمرہ:جنگ میں شہید صحابہ
زمرہ:ساتویں صدی کی عرب شخصیات
زمرہ:شہداء صحابہ
زمرہ:صحابہ
زمرہ:مسلم تاریخی شخصیات
زمرہ:مسلم مذہبی شخصیات
زمرہ:نو مسلمین
زمرہ:صحابہ و صحابیات

زمرہ:انصار
زمرہ:شہداء جنگ یمامہ
زمرہ:12ھ کی وفیات
زمرہ:اصحاب علی